གཅན་ཉི་གཞོན།བོད་ཀྱི་ཚེ་ཐར་སྲོག་བླུའི་གོམས་སྲོལ་སྐོར་ཅུང་ཙམ་གླེང་བཀྲུང་གོའི་བོད་རིག་པ༢༩ལོའི་དེབ་དང་པོ།ཤོག་ངོས་༡༡༠ལ་གསལ།།ཞོར་དུ་ཁོང་གིས་བྲིས་པའི་ཚེ་ཐར་སོ་བླུའི་སྐོར་གྱི་དཔྱད་རྩོམ་དེཡང་ཅུང་ཟད་གླེང་བར་བྱ་སྟེ།རྩོམ་པ་པོས་ཚེ་ཐར་གྱི་བྱུང་བ་དང་སྲོག་གཅོད་ཀྱི་ཉེས་དམིགས།ཚེ་ཐར་སྲོག་བླུའི་ཆོ་ག་བཅས་གསུམ་གྱི་སྒོ་ནས་བཀྲམས་ཡོད་ལ།དེའི་ནང་དུ་རྩོམ་པ་པོས་མགོ་ནས་མཇུག་བར་ཆོས་ཀྱི་ནང་དོན་ཁོ་ན་ལ་སྦྱར་ཏེ།ཚེ་ཐར་ནི་སངས་རྒྱས་ཆོས་ལུགས་ཀྱི་ཤུགས་རྐྱེན་ཏེ་ཚེ་སྲོག་ཐམས་ཅད་འདྲ་མཉམ་གྱི་བསམ་བློ་ལས་བྱུང་བ་ཡིན་ཚུལ་ལབ་ཡོད་པ་དང།སྲོག་བཅད་ན་ཉེས་པ་ཡོད་པ་ལས་སྲོག་བླའི་ཚུལ་སོགས་བཤད་ཡོད་པ་ལས།བོད་མིའི་ཡ་ཐོག་གི་བླ་ཡི་བསམ་བློའི་ཤུགས་རྐྱེན་དང་།ལྷག་པར་བོད་རང་གི་ཐུན་མོང་མ་ཡིན་པའི་རིག་གནས་ཀྱི་རྨང་རྐང་ལས་བྱུང་བའི་ཡུལ་ལྷའི་དད་མོས་དང་།རང་ཉིད་ནད་གདོན་བར་ཆད་སོགས་ལས་ཐར་ཆེད་སྒོ་ཟོག་ཡུལ་ལྷར་འཐེན་པའམ་ཡུལ་ལྷའི་ཆེད་དུ་སྒོ་ཟོག་ཚེ་ཐར་ལ་གཏོང་བའི་རིག་གནས་ཀྱི་རྣམ་པ་དེ་ཕྱོགས་ཙམ་ཡང་གླེང་མི་འདུག་པ་ནི་ཅུང་ཡ་མཚན་ཞིག་རེད།